ร้านนี้อยู่ด้านในของตลาดสดท่าเรือศาลายา (ถ้ามาแล้วเห็นตลาดร้างก็ไม่ต้องสนใจ ตรงเข้ามาด้านในเลย ^^")

ร้านเป็นแพอยู่ริมน้ำบรรยากาศดีมาก ถ้านั่งโต๊ะริมจะรับลมแม่น้ำได้เต็ม ๆ การจัดร้านจะออกสไตล์ลูกทุ่งหน่อย มีป้ายติดคำคมท้ายรถสิบล้ออยู่เต็มร้าน ๆ อ่านแต่ละอันก็ขำดี  โต๊ะมีเยอะเกินสิบโต๊ะ  มีเวทีให้ร้องคาราโอเกะด้วย  กลุ่มเป้าหมายน่าจะเป็นแกงค์ก๊วนที่มาเลี้ยงสังสรรค์มากกว่ากลุ่มลูกค้าทั่วไปนะ

เมนูส่วนใหญ่จะเป็นพวกกันข้าวและกับแกล้ม อาหารจานเดียวแทบไม่มีเลย  ผมสั่งข้าวผัดปู กับแกงส้มชะอมกุ้งไป  ข้าวผัดปูนั้นใช้เนื้อปูม้า แต่หาเนื้อไม่ค่อยเจอรสชาติโอเค ส่วนแกงส้มนี่อร่อยตามมาตรฐานครับ

ราคาก็กลาง ๆ เรทร้านอาหารริมน้ำทั่วไป  แต่ติหน่อยเรื่องบริกรที่ไม่ค่อยสนใจลูกค้าเท่าไหร่ (ทั้งร้านโต๊ะผมโต๊ะเดียว)  สงสัยจะไปเร็วไปมั้ง  แต่ละคนเลยง่วนอยู่กับการแต่งตัวและล้อมวงกินข้าว...

ก็เป็นร้านที่โอ ๆ ครับ พอทานได้